shëm se popujt e tjerë për vetëmohim dhe therori. 
Veçse kjo gatishmëri edihe e zë, edhe e lë. Dhe, pikë- 
risht, këtu qëndron rreziku i madh për ata që vrapoj- 
në kur ajo do të ecë me hap ose që ecin me hap kur 
ajo do të ndalojë. Franca ka raste që bie edhe në ma- 
terializëm, dhe, në disa çaste të caktuara, idetë që 
mbushin këtë tru sihumë të lartë s’kanë më asgjë nga 
ajo që të kujton madhështinë franceze, por kanë për- 
masat e një Misuri ose të një Karoline të Jugut. Ç’t’i 
bësh? Gjigandja luan rolin e shkurtabiqes; edhe Fran- 
cës së paanë i shkrepen ca çilimaiëqe. Kjo është e 
tëra. 

Këisaj s’ke ç’i thua. Edhe popujt, ashtu si yjet, 
kanë të drejtën e eklipsit. Dhe gjithçlka do të shkojë 
më së miri, mjaft që drita të rikthehet dihe eklipsi të 
mos dëgjenerojë në natë. Agimi dhe ringjallja janë si- 
nonime. Rishfaqja e dritës është e njëjtë me qëndru- 
eshmërinë e unit. 

Le t’i konstatojmë këto fakte me qetësi. Vdekja 
në barrikadë ose varri në mërgim është për vetëmo- 
himJn një rast i pranueshëm. Emri i vërtetë • i vetë- 
mohimit është çinteresim. Të braktisurit le t’i lëmë 
me të brakttisurit, të mërguarit le t’i lëmë me të mër- 
guarit, dhe le të kufizohemi t’u përgjërohemi popujve 
të mëdhenj që të mos kthehen shumë prapa, kur 
zmlbrapsen. Nën prettekstin e kthimit drejt arsyes, nuk 
duhet të lëshohesh kokëngulthi në tatëpjetë. 

Materia ekziston, çasti ekziston, interesat ekzistojnë, 
barku ekziston; por nuk duhet që barku të jetë e vetmja 
urtësi. Jeta e çastit ka të drejtën e vet, ne e pranojnë 
këtë, por, ama, edhe jeta e amëshuar ka të drejtën 
e vet. Medet! Edhe sikur të jesh kaluar, kjo nuk të 
pengon që të ‘biesh. Kjo pasqyrohet në histori më shu- 
më nga sa do të dëshironim të shihnam. Një komb 
është i shkëlqyer; ai shijon idealin, pastaj ngul dhëm- 
bët në baltë, dhe kjo i duket e mirë, dhe në qoftë se 
ndale&h e pyet se si ndodh që ky komb e braktis So- 
kratin për Falstafin, 77 ) ai përgjigjet: «Është puna se 
unë i dua burrat e shtetit.» 

Akoma dhe një fjalë, përpara se të hyjmë përsëri 
në përleshje. 

Një betejë si kjo, që po tregojmë ne tani, nuk 
eshtë gjë tjetër veçse një përpëlitje drejt idealit. Kjo 
eshtë një prej fazave fatale, njëkohësisht akt dhe antrakt, 
i asa j drame, boshti i së cilës është një i dënuar sho- 
qëror, kurse titulli i vërtetë është: përparimi. 

Përparimi! 

Kjo britrnë që ne lëshojmë shpesh, përmibledh të- 
rë aspiratat tona, dhe, në zhvillimin e mëtejshëm të 
kësaj drame, ideja që përmban kjo britmë, ka për 
të kaluar më shumë se një sprovë, prandaj ndoshta 
na lejohet që, në mos t’ia ngrernë perden, të paktën 
të lëmë që të nëpërdu'ket qartë drita e saj. 

Libri që lexuesi ka para sysh në këtë çast, është 
fund e fcrye, në tërësi dhe në detaje, me gjithë ndër- 
prerjet, përjashtimet apo dobësitë, ecja nga e fceqja 
drejt së mirës, nga e padrejta drejt së drejtës, nga 
gënjeshtra . drejt së vërtetës, nga nata dxejt ditës, nga 
oreksi drejt ndërgjegjes, nga kalibësia drejt jetës, nga 
nhtazëria drejt detyrës, nga ferri drejt qiellit. 'Pika e 
nisjes: materia, pika e mbërritjes: shpirti. Hidra në 
fillim, engjëlli në mbarim. 

